**Број: 193/18**

**Бијељина: 15.11.2018.године**

**СТРАТЕГИЈА**

**РАЗВОЈА И ОБЕЗБЕЂЕЊА КВАЛИТЕТА**

**Бијељина, октобар, 2018. године**

На основу члана 25. Закона о високом образовању Републике Српске (“Службени гласник Републике Српске“, бр. 73/10, 104/11, 84/12, 108/13, 44/15, 90/16 и 31/18), члана 158. и 159. Статута Слобомир П Универзитета, Сенат Универзитета на сjедници одржаној 29.10.2018. године донио је

СТРАТЕГИЈУ РАЗВОЈА И ОБЕЗБЕЂЕЊА КВАЛИТЕТА

1. Увод

Стратегија обезбеђења квалитета је примарни стратешки развојни документ из области обезбjеђења квалитета високог образовања на Слобомир П Универзитету у Бијељини, која дефинише основне приоритете високог образовања на Слобомир П Универзитету у области обезбеђења квалитета, као и начине њиховог остваривања. Овај документ је трајан документ Слобомир П Универзитета, који ће се, у циљу његовог побољшавања, периодично преиспитивати и миjењати, односно допуњавати и служи као основ за израду акционих планова у области обезбjеђења квалитета (краткорочних, средњорочних и дугорочних).

2. Визија

Полазећи од савремених цивилизацијских достигнућа, Слобомир П Универзитeт глобалну визију заснива на хуманим и функционалним условима радне и животне средине. Развојем нових компонената образовања на Универзитету се интегрише знање, дело, живот и oдрживи развој. Тиме се подстичу способности учења и креативности и откривају могућности заједничког стварања без обзира на различитости у култури, религији, нацији и политици кроз толеранцију и превазилажење генерацијског јаза. Савременим образовањем се развија нови тип интелигенције заснован на равнотежи аналитичког и практичног ума што представља снажан цивилизацијски потенцијал у 21. вијеку. Суштина визије обезбјеђења контроле квалитета Слобомир П Универзитета може да се резимира у једној реченици: кроз апликацију најсавременијих свјетских а државно усвојених метода контроле квалитета Слобомир П Универзитета наставља са одрживим образовањем младих и талентованих људи у нашем окружењу као основом за даљи одрживи друштвено економски развој док континуирано прати и усавршава методе контроле квалитета.

3. Мисија

Полазећи од тога да је високо образовање основ за, на знању заснованог одрживог развоја друштва и његовог даљег економског и културног напретка, основ за унапређења људских права и основних слобода, мисија Слобомир П Универзитета у Бијељини јесте да омогући највише академске стандарде и обезбеди стицање знања и вештина у складу са потребама друштва и пројектованим националним развојем. Да би остварио своју мисију, Слобомир П Универзитет је трајно опредјељен да тежи унапређењу квалитета високог образовања и укључивању у јединствен Европски простор високог образовања. Кроз остваривање нивоа квалитета, који су опште прихваћени од стране академске средине, Слобомир П Универзитет ће наставити да заузима мјесто једне од водећих oбразовних институција у нашем окружењу.

4. Циљеви

Циљ доношења стратегије обезбјеђења квалитета је остваривање Законом постављених циљева високог образовања и визије даљег развоја високог образовања на Слобомир П Универзитету у Бијељини.

У складу са мисијом и визијом о високом образовању на Слобомир П Универзитету, стратешки циљеви остваривања квалитета образовања су:

* Развој стратегије за обезбеђење квалитета, непрекидно и систематско унапређење квалитета високог образовања на Слобомир П Универзитету;
* Управљање, унутрашње обезбјеђивање квалитета и култура квалитета побољшање квалитета студијских програма;
* Дефинисање процедуре за обезбјеђивање квалитета студијских програма и повећање ефикасности студија;
* Побољшање квалитета наставног процеса;
* Процедуре за оцјењивање студената и побољшање квалитета вредновања студентског рада;
* Развој људских ресурса и побољшање процеса студентског вредновања педагошког рада наставника;
* Побољшање квалитета и интезивирање научноистраживачког рада

наставног особља;

* Побољшање квалитета процеса управљања и одрживог развоја Универзитета;
* Квалитет физичких ресурса и рационална организација свих ресурса на Универзитету;
* Информацијски системи и побољшање квалитета ненаставне подршке основној дјелатности Слобомир П Универзитета,
* Побољшање услова рада;
* Презентација информација за јавност и повећање доприноса академском животу Слобомир П Универзитета и доприноса локалној и националној заједници и
* Развој међународне сарадње.

5. Полазне основе

Полазна основа стратегије обезбјеђења квалитета су сљедећа документа:

* 1. Анализа тренутног стања високог образовања на Слобомир П Универзитету (слабости, опасности, могућности и предности – тзв. SWOT анализа), ставова и предлога локалних и регионалних структура власти о потребама кадра.
	2. Лисабонска конвенција о признавању квалификација/диплома у високом

 образовању (11.04.1997. године), коју је ратификовала наша земља.

* 1. Болоњска декларација ( 19.06.1999.године) коју је наша земља потписала.
	2. Закон о високом образовању (“Службени Гласник РС“, број 73/10, 104/11, 84/12, 108/13, 44/15, 90/16 и 31/18).
	3. Правилник о студентском вредновању квалитета студија.
	4. Пословник о раду канцеларије за осигурање квалитета.
	5. Поступак унутрашње провјере квалитета.
	6. Програм за унутрашњу провјеру квалитета.
	7. Смјернице уз критеријуме за акредитацију високошколских институција

БиХ.

5.9. Одлука о критеријумима за акредитацију високошколских институција

БиХ.

 5.10.Стандарди и смјернице за осигурање квалитета у високом образовању-

имплементација.

 5.11.Оквир високошколских квалификација у БиХ-имплементација.

 5.12.Додатак дипломи-приручник.

 5.13.Додатак дипломи-модел.

 5.14.Статут Слобомир П Универзитета.

Слобомир П Универзитет у Бијељини је стратешки опредјељен да се стара о развоју високог образовања у складу са наведеним документима.

Остварујући академске студијске програме у различитим пољима, Слобомир П Универзитет уважава, обогаћује и афирмише највише стандарде наставе, учења, евалуације и примјене знања. Модерно засновани наставни и истраживачки програми су компатибилни са међународним концепцијама и стандардима. Методе и поступци у основи перманентног образовања су свеобухватни, систематизовани и научно засновани.

1. Мјере за обезбеђење квалитета
	1. Доношење општег акта и његова перманентна примјена којом се утврђују области, стална тијела и поступци праћења, унапређивања и развоја квалитета студијских програма, наставе и свих услова рада на Универзитету.
	2. Утврђивање области обезбјеђења квалитета и то: развој и стратегија високошколске установе; управљање, унутрашње обезбјеђивање квалитета и култура квалитета; процедуре за обезбјеђивање квалитета студијских програма; процедуре за оцјењивање студената; људски ресурси; квалитет физичких ресурса; информацијски системи; презентација информација за јавност и међународна сарадња.
	3. Избор начина и обезбјеђење поступка самовредновања.
	4. Усклађивање поступка самовредновања и оцјене квалитета студијских програма и установе са државним стандардима за високо образовање у интервалима од 3 године а по потреби и у краћим интервалима у складу са актима Универзитета.
	5. Утврђивање спољашње провјере квалитета у складу са националним стандардима коју спроводи Комисија за акредитацију и проверу квалитета као и одговарајућа тијела Универзитета.
	6. Обавеза да се у обављању дјелатности високог образовања остварује јединство образовног, научноистраживачког и стручног рада чији се резулати користе за унапређење наставног процеса.
	7. Остваривање међународне сарадње кроз реализацију заједничких студијских програма, истраживања, размјену наставника и сарадника.
	8. Подстицање развоја младих сарадника њихово перманентно усавршавање и напредовање.
	9. Успостављање сарадње са дипломираним студентима и послодавцима и праћење нивоа њихових компетенција.
	10. Обезбеђење кадрова и инфраструктуре за прикупљање, обраду, анализу и оцјену квалитета успјешности постављених циљева и задатака кроз контролу квалитета.
	11. Јавно публиковање резултата вредновања квалитета на интернет страници Универзитета и периодичним публикацијама.
	12. Утврђивање сталне промоције квалитета кроз размјену информација, искустaва и изградњу културе квалитета на Слобомир П Универзитету у свим процесима.

7. Акциони план

За спровођење Стратегије за обезбјеђење квалитета надлежан је Сенат Универзитета, који ће формирати Канцеларију за осигурање квалитета и Комисију за праћење, обезбеђење, унапређење и развој квалитета студијских програма, наставе и услова рада на Слобомир П Универзитету и усвојити Правилник о раду истих. Сенат Универзитета ће на предлог Канцеларију за осигурање квалитета усвојити а на основу: Стандарди и смјернице за осигурање квалитета у високом образовању у Босни и Херцеговини, Одлуке о критеријумима за акредитацију високошколских установа у Босни и Херцеговини, Смјернице уз критерије за акредитацију високошколских установа у Босни и Херцеговини, Оквира за високошколске квалификације у Босни и Херцеговини, стално пратити и усавршавати стандарде за обезбеђење квалитета на Слобомир П Универзитету, као и мјере и активности које ће се предузимати за постизање циљева дефинисаних овом Стратегијом.

8. Завршни дио

Универзитет обезбећује услове, уз потребну финансијску подршку, за реализацију сталне контроле у циљу веће ефикасности студија. Спровођење ове Стратегије, план активности са роковима за извршење контроле квалитета је у надлежности Канцеларију за осигурање квалитета и Комисије за праћење, обезбеђење, унапређење и развој квалитета студијских програма, наставе и услова рада на Слобомир П Универзитету.

Ову Стратегију објавити на сајту Слобомир П Универзитета у Бијељини.

**ДР/ДР**

**Председник Сената**

**Редовни професор**

**др Душан Регодић, дипл. инж**